Ieslodzījuma vietu pārvaldes

iepirkuma

**"Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi"**

**(iepirkuma identifikācijas numurs IeVP 2017/65)**

Piedāvājumu vērtēšanas protokols Nr. 2017/65/3

Rīgā 2017. gada 27. oktobrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) iepirkuma "Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi" (identifikācijas Nr. IeVP 2017/65) (turpmāk – Iepirkums) sēdē plkst. 13:30, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova;

Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs.

**Protokolē:**

Protokolē: Pārvaldes centrālā aparāta Iepirkumu un līgumu daļas vecākā referents Nauris Ozoliņš

**Iepirkuma priekšmets un īss tā apraksts**:

"Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi"

**Sēdi vada:** N. Gruzdova

**Sēdes gaita:**

N. Gruzdova informē, ka ar 2017. gada 10. oktobra iepirkumu komisijas lēmumu (piedāvājumu vērtēšanas protokols Nr. 2017/65/3) tika pieprasīts no pretendenta SIA "AKCEPTORS", reģistrācijas Nr. 4410201966 papildu informācija – apliecinājums, ka pretendentam piedāvājumu iesniegšanas termiņa pēdējā dienā un dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*.

2017. gada 24. oktobrī Pārvaldē tika saņemts pretendenta apliecinājums (Pārvaldes reģ. Nr. 15105) ar pielikumu uz 9 (deviņām) lapām. Iepirkumu komisija norāda uz apstākli, ka apliecinājums ir iesniegts pēc lēmumā norādītā laika, kas bija 2017. gada 23. oktobris, plkst. 15.00. SIA "AKCEPTORS" apliecinājumā norāda, ka uz 2017. gada 10. oktobri nebūs nodokļu (nodevu) parādi [..]. Iepirkumu komisija secina, ka pretendentam 2017. gada 10. oktobrī, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, kas pārsniedz 150 EUR. Iepirkumu komisija nevērtē apstākļus, kas iespējami var iestāties nākotnē (pozitīva VID lēmuma gadījumā), kurus norāda pretendents apliecinājumā. Iepirkumu komisija pamatojoties uz Publisko iepirkumu likuma (turpmāk – Likuma) 9.panta astotās daļas 2.punktu izslēdz no dalības iepirkumā.

Atbilstoši Likums 9. panta trīspadsmitās daļas nosacījumiem Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar šā panta astoto daļu.

Pēc 2017. gada 10. oktobra piedāvājumu vērtēšanas protokolā Nr.2017/65/3 minētā, nākamais pretendents ar viszemāko kopējo līgumcenu ir SIA "BD&C", reģ.Nr.40103329844:

|  |  |  |
| --- | --- | --- |
| **Iepirkuma priekšmets** | **Līgumcena\*, EUR (bez PVN) (piedāvājuma izvēles kritērijs)** | **Cena, EUR (ar PVN) (informācijai)** |
| Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi | 75 783,31 | 91 697,81 |

Ņemot vērā, ka piedāvājuma izvēles kritērijs ir – viszemākā nosacītā līgumcena (bez pievienotās vērtības nodokļa (turpmāk – PVN), kas atbilst Iepirkuma nolikumā minētajām prasībām un Iepirkuma nolikuma tehniskajai specifikācijai, līguma slēgšanas tiesības būtu piešķiramas SIA "BD&C", reģ.Nr.40103329844, Sudrabu Edžus iela 2-35, Jelgava, LV-3001.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu. Saskaņā ar E-izziņu sistēmas datubāzes saņemto informāciju pretendentam   
SIA "BD&C", reģ.Nr.40103329844:

– Iepirkuma piedāvājuma iesniegšanas termiņa pēdējā dienā (t.i. 2017. gada 1. septembrī) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA "BD&C", reģ.Nr.40103329844, Sudrabu Edžus iela 2-35, Jelgava, LV-3001.
2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.
3. Atbilstoši Pārvaldes 2013. gada 6. marta iekšējiem noteikumiem   
   Nr. 1/13.1–n.–5 "Publisko iepirkumu organizēšanas kārtība Ieslodzījuma vietu pārvaldē" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.
4. Saskaņā ar Likuma 9. panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst. 14:00

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: J.Baranova

V.Petruhins

G. Bogdanovs

Protokolētājs: N.Ozoliņš